Quercus chrysolepis

Quercus chrysolepis er en eviggrønn eikeart. 

Vekstformen varierer fra buskaktig til 25 m høye trær. Bladene er tykke og læraktige, 2–7 cm lange og 1–3,5 cm brede. Nøttene sitter enkeltvis eller parvis, mer sjeldent 3–4 sammen. Nøtteskåla er 4–10 mm dyp og 15–40 mm bred.

Quercus chrysolepis forekommer i ulike typer skog og chaparral. Den kan vokse sammen med douglasgran, Notholithocarpus densiflorus, Chrysolepis chrysophylla, madrona, nebbhassel, koloradoedelgran, oregonlønn, Cornus nuttallii, californialaurbær, gullfuru, sukkerfuru, sypress, klaseberglyng, Ceanothus, Quercus agrifolia, Quercus kelloggii og flere andre eikearter. I undervegetasjonen vokser blant annet einstape, Toxicodendron diversilobum og bittergrønn.

Arten er utbredt i kystfjellene og Kaskadefjellene i Oregon og i Sierra Nevada i California. I sentrale og sørlige California er den begrenset til områdene rundt de høyeste fjelltoppene og vokser opp til 2740 moh. Det er spredte forekomster i sørlige Nevada, Arizona og Baja California.

Litteratur

Eksterne lenker 

 

Eikeslekten